Mažasis Zelenčiukas
Mažasis Zelenčiukas (rus. Малый Зеленчук, karač. Кичик-Зилинджик, kabard. ИнджыджцIыкІу) – upė, kairysis Kubanės intakas, ištekanti iš Pagrindinio Kaukazo kalnagūbrio. Upė susidaro susiliejant Maruchai (Маруха) ir Aksautui (Аксаут), kurie išteka Eruno kalnagūbrio (Pagrindinio Kaukazo kalnagūbrio dalis) ledynų ir teka į šiaurę. Santakos vieta žemiau Kordoniko stanicos (станица Кордоникская). Mažasis Zelenčiukas teka lygiagrečiai Didžiajam Zelenčiukui, siauru slėniu, kurio aukšti krantai artėjant prie Kubanės žemėja. Į Kubanę įteka ties Ust-Labinsku (Усть-Лабинск). Vidutinis vietovės aukštis upės baseine – 1910 m, baseino miškingumas – 20 %. Upės vandeningumas didžiausias birželio-liepos mėnesiais.